Foreldrene til Biard hadde tiltenkt ham en karriere innen presteskapet, men Biard fikk tidlig styrt sin løpebane i retning malekunsten. Sin første erfaring med maling fikk han på en tapetfabrikk i Lyon i ungdomsårene, senere studerte han ved École des Beaux-Arts i Lyon, først under Pierre Révoil og senere hos Fleury François Richard. Biards oppmøte var dog sporadisk, og han regnes ofte som selvlært.